b'\n_START_ARTICLE_\nAim\xc3\xa9e Beekman\n_START_PARAGRAPH_\nAim\xc3\xa9e Beekman (s. 1933) on virolainen kirjailija ja elokuvaaja. H\xc3\xa4nen runsaasta tuotannostaan on suomennettu Perunakarnevaalit (Progress 1982, alkuteos Kartulikuljused)._NEWLINE_Tallinnalaisessa virkamiesperheess\xc3\xa4 varttunut Beekman opiskeli elokuvausta Yleisliittolaisessa elokuvataiteen korkeakoulussa Moskovassa ja toimi sitten 1956\xe2\x80\x931960 kuvaajana Tallinnfilmiss\xc3\xa4, kunnes ryhtyi vapaaksi kirjailijaksi._NEWLINE_Aim\xc3\xa9e Beekman on kirjoittanut toistakymment\xc3\xa4 romaania ja niiden lis\xc3\xa4ksi matkakirjoja ja n\xc3\xa4ytelmi\xc3\xa4 sek\xc3\xa4 elokuvak\xc3\xa4sikirjoituksen yhdess\xc3\xa4 aviomiehens\xc3\xa4 Vladimir Beekmanin kanssa.'